Vassbygdevatnet

Vassbygdevatnet (også skrevet Vassbygdvatnet) er en innsjø i Aurland kommune i Sogn og Fjordane. Det har utløp mot nordvest gjennom Aurlandselvi.

Vatnet er inntaksmagasin for Vangen kraftverk, som nytter fallet ned til Aurlandsfjorden. Ved sørbredden av vatnet ligger Aurland I, hovedkraftverket i Aurlandsverkene og et av Norges største. 

Fylkesvei 50 går langs vannet, dels i Vassbygdtunnelen. Den første veien på nordsiden kom i 1925 og den gikk dels langs hylle i berget og dels gjennom korte, trange tunneler. Tidligere gikk transporten med båt over innsjøen. Det har vært vanlig at innsjøen ble islagt i kalde vintrer.

Referanser

Eksterne lenker 
 

Innsjøer i Aurland
Reservoarer i Vestland
Aurlandsvassdraget